Visit Site
Recommended byColombia
టాస్ గెలిచి ముందుగా బ్యాటింగ్ ఎంచుకున్న ఆస్ట్రేలియా జట్టు 216 పరుగులకు ఆలౌట్ అయ్యింది. జొనాథన్ మెర్లో 76 పరుగులతో టాప్ స్కోరర్&zwnj;గా నిలిచాడు. మెర్లో, పరమ్ ఉప్పల్ (34) నాలుగో వికెట్&zwnj;కు 75 పరుగులు జోడించారు. వీరిద్దరూ రాణించడంతో ఆసీస్ ఓ దశలో మూడు వికెట్ల నష్టానికి 134 పరుగులతో పటిష్టంగా కనిపించింది. దీంతో 260 పరుగులు చేసేలా కనిపించింది. కానీ భారత బౌలర్లు మ్యాజిక్ చేశారు. 33 పరుగులు వ్యవధిలో చివరి ఐదు వికెట్లను కూల్చారు. దీంతో ఆసీస్ 216 పరుగులకే కుప్పకూలింది.
స్వల్ప లక్ష్యంతో బరిలో దిగిన భారత్&zwnj;కు ఓపెనర్లు పృథ్వీ షా (29), మన్జోత్ కల్రా (101 నాటౌట్) శుభారంభం అందించారు. తొలి వికెట్&zwnj;కు 71 పరుగులు జోడించారు. వన్&zwnj;డౌన్లో బ్యాటింగ్&zwnj;కు వచ్చిన శుభ్&zwnj;మన్ గిల్ 31 పరుగులు చేసి అవుటయ్యాడు. దీంతో భారత్ 131 పరుగుల వద్ద రెండు వికెట్లు కోల్పోయింది. కానీ మరో ఎండ్&zwnj;లో కల్రా పాతుకుపోయాడు. హార్విక్ దేశాయ్&zwnj; (47 నాటౌట్)తో కలిసి భారత్&zwnj;ను విజయ తీరాలకు చేర్చాడు. భారత్ మరో 67 బంతులు మిగిలి ఉండగానే గెలుపొందింది.
భారత బౌలర్లలో ఇషాన్ పోరెల్, శివ సింగ్, కమలేష్ నాగర్&zwnj;కోటి, అనుకుల్ రాయ్ తలో రెండు వికెట్లు తీశారు. శివమ్ మావికి ఒక వికెట్ దక్కింది. అభిషేక్ శర్మ మినహా మిగతా బౌలర్లందరికీ వికెట్ దక్కింది.
చదవండి: మన్జోజ్ కల్రా.. యువీని మరిపిస్తున్నాడు
18 ఏళ్ల క్రితం మహ్మద్ కైఫ్ నాయకత్వంలోని యువ భారత్ తొలిసారి వరల్డ్ కప్ నెగ్గగా.. 2008లో కోహ్లి కప్ అందించాడు. 2012లో ఉన్ముక్త్ చంద్ సారథ్యంలో టీమిండియా అండర్-19 వరల్డ్ కప్ గెలుపొందింది. ఈసారి భారత జట్టు ఓటమి అనేది లేకుండానేు జైత్రయాత్ర కొనసాగించడం విశేషం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.